Diari Oficial de la Generalitat Valenciana


Sumari del DOGV 8599, del 25-07-2019 (2019/6067)

Notificació de la sentència dictada en el procediment ordinari número 2089/2017.
--------------------------------------------------------------------------------

### Dades del document

Número de DOGV
:   8599

Data del DOGV
:   25-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6067


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 2089/2017. [2019/6067]  
Part demandant: Jesús María Puig Ortuño i Rosa Asunción Rodríguez Rico.  
Part demandada: Navegatel Servicios de Telecomunicaciones, SL.  
Sobre ordinaris.  
En el judici esmentat s'ha dictat la resolució amb el text literal següent:  
  
«Sentència número 35/2019  
Elx (Alacant), 18 de febrer de 2019  
José Ramón de Blas Javaloyas, magistrat jutge del Jutjat de Primera Instància número 1 d'Elx, he vist les actuacions de judici ordinari número 2089/2017, seguides a instàncies de Rosa Asunción Rodríguez Rico i Jesús María Puig Ortuño, representats pel procurador senyor Picó Meléndez i assistits pel lletrat senyor Giménez Alhama, contra Navegatel Servicios de Telecomunicaciones, en situació de rebel·lia processal; s'ha dictat la present resolució, amb fonament en els següents,  
Dispositiva  
S'estima la demanda formulada pel procurador senyor Picó Meléndez, en nom i representació de Rosa Asunción Rodríguez Rico i Jesús María Puig Ortuño, contra Navegatel Servicios de Telecomunicaciones, i, en conseqüència, condemne la demandada a l'abonament a la part actora de la quantitat de setanta-quatre mil dos-cents quaranta euros amb cinquanta-dos cèntims (74.240,52 euros), més interessos i costes.  
  
Manera d'impugnació: mitjançant recurs d'apel·lació davant l'Audiència Provincial d'Alacant (art. 455 LECn). El recurs s'interposarà davant el tribunal que haja dictat la resolució que s'impugne en el termini de 20 dies comptats des de l'endemà de la notificació d'aquella.  
  
En la interposició del recurs l'apel·lant haurà d'exposar les al·legacions en què es base la impugnació, a més de citar la resolució apel·lada i els pronunciaments que impugna.  
Informació sobre el depòsit per a recórrer  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució haurà de constituir un depòsit de 50 euros, que li serà retornat només en el cas que el recurs siga estimat.  
El depòsit haurà de constituir-lo ingressant la citada quantitat en el banc Banesto, en el compte corresponent a aquest expedient (JJJJ 6155 LD EEEE AA) i caldrà indicar en el camp «concepte» el codi «02 civil-apel·lació» i la data de la resolució recorreguda amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), caldrà indicar en el camp «concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que s'hagen de realitzar altres pagaments en el mateix compte, caldrà verificar un ingrés per cada concepte, fins i tot si obeeixen a altres recursos de la mateixa o diferent classe.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
Així ho acorde, mane i signe.»  
  
Publicació. L'anterior sentència ha sigut llegida i publicada pel magistrat que la va dictar, de forma legal. En done fe.  
Atés el desconeixement de l'actual domicili o residència de la part demandada, per provisió de la data, el jutge, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació de sentència.  
  
Elx, 16 de maig de 2019.- La lletrada de l'Administració de justícia: Fabiola Alonso Velázquez.